Sus scrofa domesticus

El mas-cio, dito anca porco o porzèl (nome sientifico Sus scrofa o Sus domesticus, apartenente ai Mamiferi de l'ordine dei Artiodattili Suiformi) el xe una de łe bestie da macełar piesè arlevà da l'omo, anca parché col mas-cio se riese a far un saco de robe: prima de tuto se fa i parsiuti e i saładi come ła sopresa o łe lugàneghe, e da quel che vansa se ricava vari taj de carne. Dopo cołe sédołe se fa i penèi, coi osi se fa ła còła, ła pel ła se dopara anca queła, insoma se pol proprio dir che "del mas-cio no se buta via gnente".
La mastcia del porsel la gnen ciamada luja oppure roja.

Çerte rełigioni, come l'Ebraismo e l'Islam, łe ghe vieta ai fedełi de magnar carne de mas-cio.

 Al alevamento del porsel 
La popolasion che par ecelensa la se ga destinguest 'te el alevamento del porsel la ze stata sensa dubio i Longobardi, e oncora adess le rejon aonde che sta popolasion la se ga stabilì che ze quele che le ze in testa par la produsion e al consumo de sta carne.

 Curioxità 
 Ła provincia dove ghe xe piesè mas-ci ła xe queła de Mantoa, indove ghe xe in mèdia quatro mas-ci paromo.
 I mas-ci vien castrai da pena nati mia massa pa evitare a riprodussiòn, tanto pì pa ridurre ła spussa.


 Carni e derivadi del porsel 
 budei par insacar la carne;
 ciciole, dal lardo fridest;
 figadet, da i toco de carne rossa e dal lardo;
 lengua de porsel;
 prossiuto, da le culate e da le spale;
 saon, dal lardo
 scorset, da la pel e dal lardo;
 sonda, dal grass arent al stomech;
 sopressa, da la carne e dal lardo;
cioce, da le culate;
 struto, dal lardo;

 Varda anca 
 Stia (architetura)

 Altri progeti 

Categoria:Mamìferi
Categoria:Arlevamento